CELEX: 22020D0656
Language: sk
Date: 2020-05-05 00:00:00
Title: Rozhodnutie Výboru pre colnú spoluprácu VJA – EÚ č. 1/2020 z 5. mája 2020 o výnimke z pravidiel pôvodu stanovených v protokole 1 k Dočasnej dohode, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, s cieľom zohľadniť mimoriadnu situáciu Maurícia vzhľadom na solené snúky modré [2020/656]

15.5.2020   
               
               
                  SK
               
               
                  Úradný vestník Európskej únie
               
               
                  L 152/21
               
            
         ROZHODNUTIE VÝBORU PRE COLNÚ SPOLUPRÁCU VJA – EÚ č. 1/2020
         z 5. mája 2020
         o výnimke z pravidiel pôvodu stanovených v protokole 1 k Dočasnej dohode, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, s cieľom zohľadniť mimoriadnu situáciu Maurícia vzhľadom na solené snúky modré [2020/656]
         VÝBOR PRE COLNÚ SPOLUPRÁCU,
         so zreteľom na Dočasnú dohodu, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, a najmä na článok 41 ods. 4 protokolu 1 k nej,
         keďže:
         
                     (1)
                  
                  
                     Dočasná dohoda, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane (1) (ďalej len „dočasná DHP“), sa od 14. mája 2012 predbežne vykonáva medzi Úniou a Madagaskarskou republikou, Maurícijskou republikou, Seychelskou republikou a Zimbabwianskou republikou. Komory predbežne vykonávajú dočasnú DHP od 7. februára 2019.
                  
               
                     (2)
                  
                  
                     Protokol 1 k dočasnej DHP týkajúci sa vymedzenia pojmu „výrobky s pôvodom“ a metód administratívnej spolupráce obsahuje pravidlá pôvodu na účely dovozu výrobkov s pôvodom v štátoch VJA do Únie.
                  
               
                     (3)
                  
                  
                     V súlade s článkom 42 ods. 1 protokolu 1 k dočasnej DHP sa výnimky z uvedených pravidiel pôvodu udeľujú, ak ich opodstatňuje vývoj existujúcich odvetví v štátoch VJA.
                  
               
                     (4)
                  
                  
                     Výbor pre colnú spoluprácu VJA – EÚ prijal 2. októbra 2017 rozhodnutie č. 2/2017 (2), ktorým sa udeľuje výnimka z pravidiel pôvodu, pokiaľ ide o solené snúky modré dovezené do Únie v období od 2. októbra 2017 do 1. októbra 2018 v súlade s článkom 42 ods. 1 protokolu 1 k dočasnej DHP. Vzhľadom na odklad v získavaní objednávok však bola úroveň využívania výnimky nízka.
                  
               
                     (5)
                  
                  
                     Výbor pre colnú spoluprácu VJA – EÚ prijal 14. januára 2019 rozhodnutie č. 1/2019 (3), ktorým sa udeľuje nová výnimka z pravidiel pôvodu, pokiaľ ide o solené snúky modré dovezené do Únie v období od 14. januára 2019 do 13. januára 2020 v súlade s článkom 42 ods. 1 protokolu 1 k dočasnej DHP. Finančné ťažkosti nákupcov z EÚ však spôsobili, že sa výnimka využila v menšej miere, než sa očakávalo.
                  
               
                     (6)
                  
                  
                     V súlade s článkom 42 protokolu 1 k dočasnej DHP Maurícius požiadal o ďalšiu výnimku z pravidiel pôvodu v súvislosti so 125 tonami soleného snúka modrého, patriaceho do položky HS 0305 69, dovezeného do Únie v období od marca 2020 do marca 2021. Maurícius vo svojej žiadosti opakovane uvádza, že snúk modrý s pôvodom v EÚ alebo na Mauríciu nie je na trhu dostupný a že snúk modrý z iných afrických, karibských a tichomorských štátov (ďalej len „štáty AKT“) nespĺňa požiadavky týkajúce sa kvality a pravidelných dodávok. Preto sa Maurícius potrebuje naďalej zásobiť nepôvodnými surovinami pre svoj spracovateľský priemysel.
                  
               
                     (7)
                  
                  
                     Výnimka by prispela k rozvoju malých a stredných podnikov na Mauríciu, umožnila by diverzifikáciu maurícijského odvetvia produkcie morských plodov a pomohla by zachovať jeho prevádzku pri plnej kapacite a udržať zamestnanosť. Malé množstvá, ktoré predstavujú len 1 % hodnoty celkového dovozu produktov rybárstva 3. kapitoly harmonizovaného systému z Maurícia do Únie, a obmedzené obdobie požadované na udelenie výnimky nie sú takej povahy, aby spôsobili vážnu ujmu hospodárskemu odvetviu Únie alebo jednému či viacerým členským štátom.
                  
               
                     (8)
                  
                  
                     Podľa Maurícia predstavuje predpokladaný predaj do EÚ 125 ton na rok 2020/2021. Vzhľadom na nízku úroveň využívania výnimiek, ktoré boli udelené v minulosti, sa však nezdá vhodné zvýšiť kvótu na požadované obdobie v porovnaní s kvótou udelenou na rok 2019/2020. Mauríciu by sa preto mala poskytnúť výnimka na 100 ton soleného snúka modrého na jeden rok, čo rešpektuje schopnosť existujúceho odvetvia ďalej vyvážať do Únie.
                  
               
                     (9)
                  
                  
                     Vo vykonávacom nariadení Komisie (EÚ) 2015/2447 (4) sa stanovujú pravidlá týkajúce sa správy colných kvót. Uvedené pravidlá by sa mali uplatňovať na spravovanie množstva, na ktoré sa týmto rozhodnutím udeľuje výnimka.
                  
               
                     (10)
                  
                  
                     S cieľom umožniť efektívne sledovanie fungovania tejto výnimky by orgány Maurícia mali Komisii pravidelne predkladať podrobné informácie o vystavených sprievodných osvedčeniach EUR.1,
                  
               ROZHODOL TAKTO:
         
            Článok 1
            Odchylne od protokolu 1 k dočasnej DHP a v súlade s článkom 42 ods. 1 uvedeného protokolu sa solené snúky modré položky HS 0305 69 (číselný znak KN 0305 69 80) vyrobené z nepôvodných snúkov modrých položky HS 0303 89 považujú za výrobky s pôvodom na Mauríciu v súlade s podmienkami stanovenými v článkoch 2 až 5 tohto rozhodnutia.
         
         
            Článok 2
            Výnimka stanovená v článku 1 sa uplatňuje na výrobok a množstvo uvedené v prílohe k tomuto rozhodnutiu, ktoré sú deklarované na prepustenie do voľného obehu v Únii z Maurícia na obdobie obmedzené na jeden rok odo dňa prijatia tohto rozhodnutia.
         
         
            Článok 3
            Množstvo uvedené v prílohe sa spravuje v súlade s článkami 49 až 54 vykonávacieho nariadenia (EÚ) 2015/2447.
         
         
            Článok 4
            Colné orgány Maurícia vykonávajú kvantitatívne kontroly vývozu výrobkov uvedených v článku 1.
            Colné orgány Maurícia do konca mesiaca nasledujúceho po každom štvrťroku zasielajú Komisii prostredníctvom sekretariátu výboru pre colnú spoluprácu výkaz množstiev, na ktoré sa vydali sprievodné osvedčenia EUR.1 podľa tohto rozhodnutia, a sériové čísla týchto osvedčení.
         
         
            Článok 5
            V kolónke 7 sprievodného osvedčenia EUR.1 vydaného podľa tohto rozhodnutia sa uvedie jedno z týchto označení:
            
                         
                     
                     
                        „Derogation – Decision No 1/2020 of the ESA-EU Customs Cooperation Committee of 5 May 2020“;
                     
                  
                         
                     
                     
                        „Dérogation – Décision no 1/2020 du Comité de Coopération Douanière AfOA-UE du 5 mai 2020“.
                     
                  
         
            Článok 6
            
               1.   Maurícius a Únia prijmú opatrenia, ktoré sú z ich strany potrebné na vykonávanie tohto rozhodnutia.
            
            
               2.   Ak Únia na základe objektívnych informácií zistí nezrovnalosti, podvod alebo opakované nedodržanie povinností stanovených v článku 4, môže dočasne pozastaviť výnimku uvedenú v článku 1 v súlade s postupom stanoveným v článku 22 ods. 5 a 6 dočasnej DHP.
            
         
         
            Článok 7
            Výnimku stanovenú v článku 1 možno obnoviť pod podmienkou, že dotknutý štát VJA predloží tri mesiace pred dátumom uplynutia platnosti tohto rozhodnutia dôkaz, že stále nedokáže splniť podmienky protokolu 1, ako aj dôkazy o pokroku dosiahnutom pri prekonávaní potreby výnimky a jasnú informáciu o tom, koľko mu bude trvať splnenie uvedených podmienok. Európska únia prehodnotí svoju pozíciu, ktorá sa má zaujať vo výbore pre colnú spoluprácu VJA – EÚ, a prijme nové rozhodnutie.
         
         
            Článok 8
            Toto rozhodnutie nadobúda účinnosť 5. mája 2020.
         
         
            V Bruseli 5. mája 2020
            
               B. SAMSON
               
                  zástupca štátov VJA
               
               
                  v mene štátov VJA
               
            
            
               J-M. GRAVE
               
                  Európska komisia
               
               
                  v mene Európskej únie
               
            
         
         
            (1)  Ú. v. EÚ L 111, 24.4.2012, s. 2.
         
            (2)  Rozhodnutie Výboru pre colnú spoluprácu VJA – EÚ č. 2/2017 z 2. októbra 2017 o výnimke z pravidiel pôvodu stanovených v protokole 1 k Dočasnej dohode, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, s cieľom zohľadniť mimoriadnu situáciu Maurícia vzhľadom na solené snúky modré (Ú. v. EÚ L 271, 20.10.2017, s. 47).
         
            (3)  Rozhodnutie Výboru pre colnú spoluprácu VJA – EÚ č. 1/2019 zo 14. januára 2019 o výnimke z pravidiel pôvodu stanovených v protokole 1 Dočasnej dohody, ktorou sa ustanovuje rámec pre Dohodu o hospodárskom partnerstve medzi štátmi východnej a južnej Afriky na jednej strane a Európskym spoločenstvom a jeho členskými štátmi na druhej strane, s cieľom zohľadniť mimoriadnu situáciu Maurícia vzhľadom na solené snúky modré (Ú. v. EÚ L 32, 4.2.2019, s. 32).
         
            (4)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
      
      
         
            PRÍLOHA
            
                        Poradové číslo
                     
                     
                        Číselný znak KN
                     
                     
                        Kód TARIC
                     
                     
                        Opis tovaru
                     
                     
                        Obdobie
                     
                     
                        Čistá hmotnosť (v tonách)
                     
                  
                        09.1611
                     
                     
                        Ex03056980 
                     
                     
                        25
                     
                     
                        snúk modrý, solený
                     
                     
                        5. 5. 2020 – 4. 5. 2021
                     
                     
                        100